Kražantės užtvankos tiltas

Kražantės užtvankos tiltas – pėsčiųjų tiltas Kelmėje, nutiestas Kelmės miesto I tvenkinio šiauriniame pakraštyje prie užtvankos per Kražantės upę. Tiltas stovi ant senojo akmenų slenksčio žemiau naujosios užtvankos. Tiltas kartu su tvenkiniu bei pakrantėmis žemupyje iki miesto stadiono patenka į valstybės saugomo Kelmės vandens malūno teritoriją. Iš miesto centro pusės įrengtas takas link užtvankos tilto veda pro B. Laucevičiaus-Vargšo paminklą ir malūno pastatą, kerta vandens paimos ir nuvedimo kanalo tiltelį. 

Užtvanka atstatyta XXI a. 1 dešimtmetyje, įrengiant pėsčiųjų tiltą, sujungtą su Draugystės parko taku. Vandens lygis pakilo apie 3 m, tvenkinys užėmė 5 ha plotą.Kelmės vandens malūnas infokelme.lt Ši vieta yra tapusi dalimi miesto vizitinės kortelės: šalia įrengtas miesto parkas, sutvarkyta poilsio ir pramogų zona su trykštančiu fontanu.Ar Kelmėje išliks užtvanka? biciulis.lt 2020-05-22 

2021 m. tiltas atnaujintas.„Pėsčiųjų tilto į Draugystės parką Kelmės m. kapitalinis remontas“ rangos darbai (Pirkimo Nr. 528532) kontraktai.eu 2021-1-18  Statinys perdažytas, kraštuose įrengti laikikliai eksponuoti meninėms instaliacijoms („Tilto galerija“).

Tiltas 7 tarpatramių. Jo 5 tarpinės atramos remiasi į akmenų krūsnis, likusias nuo senosios užtvankos. Kiekvieną atramą sudaro stačiakampių stulpų poros, viršuje apjungtos rygeliais. Į perdangą sudėtos gelžbetoninės sijos. Ėjimo take paklotos skersinės lentos, kraštus riboja metaliniai turėklai. Tiltas apie 57 m ilgio.Kražantės užtvankos tiltas maps.lt 

 Šaltiniai 

 Nuorodos 

 Tiltas per Kražantės užtvanką trip.lt
 Tiltas per Kražantės užtvanką pamatyklietuvoje.lt 

Kategorija:Kelmė
Kategorija:Lietuvos pėsčiųjų tiltai
Kategorija:Lietuvos sijiniai tiltai
Kategorija:Kelmės rajono tiltai